fr hu hu hu hu hu hu hu hu hu hu en hu hu hu hu en hu hu hu hu hu hu hu hu hu hu hu hu hu hu hu es hu hu hu es hu hu hu fi hu hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu en hu hu hu en hu hu hu hu hu hu hu en hu en en hu en en hu hu hu hu hu hu hu hu hu hu hu hu hu hu hu hu hu hu
James Clavell (eredeti nevén Charles Edmund Dumaresq Clavell) (Sydney, 1921. október 10. – Vevey, Vaud kanton, Svájc, 1994. szeptember 6.) brit–amerikai író, forgatókönyvíró, rendező. Leginkább az ázsiai regénysorozatáról és a belőle készült tévéadaptációkról ismert.
1994. szeptember 6. (72 évesen)
James Clavell 1921. október 21-én született az ausztráliai Sydneyben. Apja, Richard Charles Clavell brit tengerésztiszt volt, aki 1920 és 1922 között Ausztráliában állomásozott a családjával együtt. James az angliai Portsmouthban járt iskolába.
1940-ben a 19 éves Clavell belépett a hadseregbe, a Királyi Tüzérséghez. Brit Malájföldre küldték a japánok ellen harcolni, de géppuskatűzben megsebesült és fogságba esett. Először Jáván tartották fogva, majd a szingapúri Changi hadifogolytáborba került. Később Clavell azt állította a Patkánykirály előszavában, hogy a Changiba szállított foglyok 90%-a nem került ki onnan élve, bár később a lánya úgy írt, hogy a táborba szállított összesen 87 000 fogoly közül csak 850-en vesztették életüket. Clavell szerint az ő és egész zászlóalja életét egy amerikai fogoly mentette meg, akinek alakját aztán a Patkánykirály főhőseként örökítette meg.
A háború után 1946-ban kapitánnyá léptették elő, de egy motorbaleset véget vetett katonai pályafutásának. Beiratkozott a Birminghami Egyetemre; itt ismerkedett meg April Stride színésznővel, akit 1949-ben feleségül vett.
1953-ban az Egyesült Államokba, Hollywoodba költöztek. Clavell forgatókönyveket kezdett írni. Ő írta A légy (The Fly) sci-fi horrort és a A pokol öt kapuja (Five Gates to Hell) c. háborús film szövegét. 1963-ban A nagy szökés-ért (The Great Escape) elnyerte a Writers Guild legjobb forgatókönyvért járó díját. Kipróbálta magát rendezőként és producerként is, az ő alkotása az 1967-es sikerfilm, a Tanár úrnak, szeretettel (To Sir, With Love), melyben Sidney Poitier játszotta a főszerepet.
1963-ban James Clavell amerikai állampolgárságot kapott.
Clavell lánya, Michaela is belekóstolt a filmiparba, az egyik James Bond-filmben, a Polipkában játszott egy mellékszerepet.
James Clavell 1962-ben adta ki első regényét, az önéletrajzi ihletésű, japán fogolytáborban játszódó Patkánykirályt. Clavell önmagát is beleírta a könyvbe Peter Marlowe néven. Marlowe későbbi művében, a Nemes Házban is szerepel. A könyv azonnal sikert aratott és három évvel később filmet is készítettek belőle. Második regénye, A tajpan a 19. századi hongkongi kereskedőkről és a kínai-angol történelemről szól; főhősének, Dirk Struannak leszármazottjai Clavell szinte minden későbbi regényében felbukkannak.
1975-ben jelent meg harmadik könyve, A sógun, amely a 17. századi angol navigátor, William Adams életén alapul. A bestseller regényt 1980-ban ötrészes tévésorozatként[1] is feldolgozták, amelynek Clavell volt a producere. A sorozat minden idők második legnépszerűbb minisorozatának bizonyult, 120 millióan látták.
1981-ben jelent meg A Nemes Ház, amely az év első számú bestsellere lett, és amelyből szintén készült filmsorozat. Clavell 1986-ban írta meg az iráni forradalomról szóló Forgószelet, 1993-ban pedig a modernizálódó, 19. századi Japánban játszódó Gajdzsint. Ázsiai sorozatán kívül 1981-ben jelentette meg a Gyermekmesét és 1985-ben a Thrump-o-moto-t.
A rákkal küzdő Clavell 1994. szeptember 6-án halt meg agyvérzésben a svájci Veveyben. Özvegye szponzorálásának elismeréseként a londoni Királyi Tüzérségi Múzeum könyvtárát és levéltárát James Clavell Könyvtárnak nevezték el.
A légy (The Fly) (1958), forgatókönyvíró
A pokol öt kapuja (Five Gates to Hell) (1959), forgatókönyvíró és rendező
Men Into Space tévésorozat 2 epizódja (1959), forgatókönyvíró
Walk Like a Dragon (1960), forgatókönyvíró és rendező
Whiplash tévésorozat egy epizódja (1961), forgatókönyvíró
A nagy szökés (The Great Escape) (1963), forgatókönyvíró
A 633-as repülőszázad (633 Squadron) (1964), forgatókönyvíró
Pokoli találmány (The Satan Bug) (1965), forgatókönyvíró
Patkánykirály (King Rat) (1965), a forgatókönyv alapját adó regény írója
Tanár úrnak szeretettel (To Sir, with Love) (1966), forgatókönyvíró és rendező
The Sweet and the Bitter (1967), forgatókönyvíró és rendező
Where's Jack? (1968), rendező
Az utolsó völgy (The Last Valley) (1970), forgatókönyvíró és rendező
A sógun (minisorozat) (1980)
A tajpan (Tai-Pan) (1986) a forgatókönyv alapját adó regény írója
A Nemes Ház (minisorozat) (1988)
1962 – King Rat –Patkánykirály. A Shogun világhírű szerzőjének lebilincselő regénye; ford. Nikowitz Oszkár; Interpress, Bp., 1989 (IPM könyvtár)
1966 – Tai-Pan – A Tajpan. Regény, 1-2.; ford. Szentgyörgyi József; Árkádia, Bp., 1990
A sógun, 1-2. ford., utószó Gy. Horváth László; Árkádia, Bp., 1987
A sógun; ford. Gy. Horváth László; 2. jav. kiad.; Könyvmolyképző, Szeged, 2016
1980 – The Children's Story, 1980
1981 – Noble House – A Nemes Ház, 1-2.; ford. Szentgyörgyi József; Magyar Könyvklub, Bp., 1994
1983 –The Art of War – A háború művészete Szun-ce művének fordítása
1986 – Whirlwind –Forgószél – ford. Fazekas László; I. P. C., Bp., 1997 (I. P. C. könyvek)
1993 – Gai-Jin – Gajdzsin 1-2; ford. Szentgyörgyi József; Magyar Könyvklub, Bp., 1995
1994 –Escape' – Menekülés; ford. Fazekas László; I. P. C., Bp., 1999 (I. P. C. könyvek)
Ez a szócikk részben vagy egészben a James Clavell című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
↑ A sógun (televíziós minisorozat): a magyar TV-ben 50-perces epizódokra vágva, 11 részben mutatták be (1980-ban).
"James Du Maresq or Charles Edmund Clavell, California, Southern District Court (Central) Naturalization Index, 1915-1976" FamilySearch
Journal of the Australian War Memorial Archiválva 2012. július 28-i dátummal a Wayback Machine-ben Australian War Memorial
"FreeBMD Entry Info" FreeBMD
Enright, Marsha Familaro (May 2007), "James Clavell's Asian Adventures" Fountainhead Institute
James Clavell library Archiválva 2014. március 29-i dátummal a Wayback Machine-ben
New publication with private photos of the shooting & documents of 2nd unit cameraman Walter Riml
Photos of the filming The Great Escape, Steve McQueen on the set
James Clavell a PORT.hu-n (magyarul)
James Clavell az Internet Movie Database-ben (angolul)
A lap eredeti címe: „https://hu.wikipedia.org/w/index.php?title=James_Clavell&oldid=24887406”
Utoljára szerkesztve 2022. április 29., 13:33-kor
A lap utolsó módosítása: 2022. április 29., 13:33
A lap szövege CC BY-SA 3.0 alatt érhető el, ha nincs külön jelölve.